jkorsvik/nowiki_second_scrape_merged huggingface dataset:
Bundespolizei (Østerrike)

Bundespolizei er den føderale politietat i Østerrike dannet 2005 gjennom en sammenslåing av de tidligere selvstendige etatene Bundesgendarmerie (gendarmeri), Bundessicherheitswachekorps (ordenspoliti) og Kriminalbeamtenkorps (kriminalpoliti). Bundespolizei har det primære ansvar for politiet i Østerrike. Men det finnes egne kommunale politietater (Gemeindewachkörper) i 36 byer.


== Organisering ==
I Østerrike er et skarpt skille mellom politimyndighetsorganer som tar beslutninger og selve politietaten der gjennomfører myndighetsbeslutningerne. 


=== Politimyndighetsorganer ===


==== Første instans ====
Bundespolizeidirektion (i 14 statuarbyer) – står under ledelse av en Polizeidirektor, en politijurist.
Magistraten (i de to statuarbyene som ikke har en Bundespolizeidirektion, nemlig Krems an der Donau og Waidhofen an der Ybbs).
Bezirkshauptmannschaften (i hvert fylke (Bezirk)) – står under ledelse av en Bezirkshauptmann (fylkesmann).


==== Andre instans ====
Sicherheitsdirektion (i hvert Bundesland (delstat)) – står under ledelse av en Sicherheitsdirektor (i Wien Polizeipräsident), en politijurist.


==== Tredje instans ====
Føderale innenriksdepartementet (BMI) – Generaldirektorat for offentlig sikkerhet- står under ledelse av en Generaldirektor für die öffentliche Sicherheit (politidirektør), en politijurist.


=== Politietaten ===


==== Politistastjoner ====
Det er mer enn 1000 politistasjoner (Polizeinspektionen) i Østerrike. Politistasjonssjef er en polititjenestemann.


==== Politidistrikter ====
Hvert fylke har en Bezirkspolizeikommando – fylkespolitisjef er en oberstløytnant, en politifaglig utdannet politiembetsmann.
En Stadtpolizeikommando er underlagt hver Bundespolizeidirektion – bypolitisjef er en brigader, en politifaglig utdannet politiembetsmann.
Wien som er en delstat har 14 Polizeikommissariat, hvert under en Stadthauptmann – en politifaglig utdannet politiembetsmann med obersts grad eller en politijurist med tilsvarende grad tildelt politietaten.


==== Delstatsnivå ====
Hvert Bundesland (delstat) har en Landespolizeikommando – landspolitisjef er en general eller generalmajor, en politifaglig utdannet politiembetsmann.


==== Føderalt nivå ====
Generaldirektoratet for offentlig sikkerhet er også politietatens øverste, organ særlig ved avdeling II/A (organisering, intern administrasjon og politiets operasjoner) som er under ledelse av en politigeneral – en politifaglig utdannet politiembetsmann.


== Se også ==
Politigrader i Østerrike


== Eksterne lenker ==
Offisielt nettsted 
(en) Federal Police of Austria – kategori av bilder, video eller lyd på Commons
Utcubamba (provins)

Utcubamba er en provins i regionen Amazonas i Peru. Den grenser til provinsene Bagua og Condorcanqui i nord, til  Bongará i øst, til Luya i sør, og til regionen Cajamarca i vest. Provinshovedstaden er Bagua Grande.


== Politisk inndeling ==
Provinsen er delt inn i 7 distrikter.


== Referanser ==


== Eksterne lenker ==
Offisielt nettsted 
(en) Utcubamba Province – kategori av bilder, video eller lyd på Commons
Sun Bin

Sun Bin (forenklet kinesisk: 孙膑; tradisjonell kinesisk: 孫臏; pinyin: Sūn Bìn; død 316 f.Kr.) var en kinesisk militærstrateg i de stridende staters tid i oldtidens Kina. Han ble født i staten Qi og var medlem av en lokal Sun-familie berømt for at produsere militære strateger. Han var barnebarn av den kinesiske generalen, militærstrategen og forfatteren Sun Tzu og kan ha bidratt til å redigere Sun Tzus Krigskunsten. Sun Bin skrev også sin egen militære avhandling, Sun Bin Bing Fa, som ble gjenoppdaget i 1970-årene etter å ha vært forsvunnet i  nesten 2000 år.
Sun Bin ble anerkjent for militær genialitet i tidlig alder, da han studerte hos mester Guiguzi, en eneboer som var utdannet i militære strategier.


== Referanser ==
Agostino Vespucci

Agostino Vespucci, en fetter av den italienske oppdagelsesreisende Amerigo Vespucci, var en florentinsk myndighetsperson, skriver og assistent for Niccolò Machiavelli og andre. I ettertid er han mest kjent for å være den som ga identifikasjonen for modellen til Leonardo da Vincis portrettmaleri Mona Lisa som Lisa del Giocondo, men han er også forfatter av en rekke bevarte brev og manuskripter.


== Mona Lisa ==

Sikker identifikasjon til den unge kvinnen som var modell for Leonardos Mona Lisa har vært vanskelig å få bekreftet grunnet mangel på avgjørende samtidige kilder til informasjon om maleriet. Det endret seg ved oppdagelsen av en kommentar skrevet av Vespucci i margen til en utgave fra 1477 av Ciceros Epistulae ad Familiares, i dag er manuskriptet oppbevart i universitetsbiblioteket til Universitetet i Heidelberg. Oppdagelsen ble gjort av Armin Schlechter i 2005 mens han katalogiserte boken for incunabulautstilling ved biblioteket.Den fullstendige latinske teksten i notatet er som følgende:

«Apelles pictor. Ita Leonardus Vincius facit in omnibus suis picturis, ut enim caput Lise del Giocondo et Anne matris virginis. Videbimus, quid faciet de aula magni consilii, de qua re convenit iam cum vexillifero. 1503 octobris.»På norsk: «Maleren Apelles. Det er [den] måten [som] Leonardo da Vinci gjør det med alle sine malerier, som, for eksempel med minen til Lisa del Giocondo og den til den hellige Anne, mor av Jomfruen. Vi vil se hvordan han kommer til å gjøre det angående det store rådskammeret, tingen som han har akkurat kommet til avtale med gonfalonierene. Oktober 1503.»I kommentaren bemerker Vespucci en likhet i stilen mellom Leonardo og den kjente antikke greske maleren Apelles ved at begge malerne først gjenga hodet og skuldrene til sine figurer i omfattende detaljer før de hengir seg til resten av maleriet. Som et eksempel lister Vespucci opp Leonardos arbeid på portrettet av «Lise del Giocondo» og daterer sin kommentar til «Oktober 1503». Inkluderingen av navnet og dato gjorde det mulig å validere med et senere kjent (men ofte ikke pålitelige) kilder utgitt i 1550 og skrevet av kunsthistorikeren Giorgio Vasari som hevdet at i løpet av denne perioden hadde Leonardo akseptert en bestilling fra Francesco del Giocondo for å male dennes hustru, «Mona Lisa». Mona var ikke ment som et navn, men som en forkortning av madonna, det vil si den bokstavtro italienske uttrykket for frue.


== Referanser ==
The Norwegian Fords

The Norwegian Fords er en norsk duo bestående av Erik Enzo (Odd Erik Ognedal) og Paul Call (Pål Frøiland). Begge har bakgrunn fra Elle Melle. Gruppenavnet har bakgrunn i en vitsetegning av Gary Larson.Musikken definerer de selv som «californisk retropop med gladkyniske tekster».


== Diskografi ==
The Norwegian Fords (2008)
Somewhere down the road you'll listen (2011)


== Referanser ==


== Eksterne lenker ==
Offisielt nettsted 
(en) The Norwegian Fords på MySpace
Spisskyborgen

Spisskyborgen, eller Spišský hrad (tysk: Zipser Burg ungarsk: Szepesi vár eller Szepesvár), er en borg  i Slovakia som finnes øst for Spišské Podhradie i landskapet Spiš nordøst i landet. Borgens ytre murer dekker et område på 41,426 m².
Ruinene troner på en høyde 634 moh på en høyslette omkranset av fjell. Nærmeste by er Spišská Nová Ves.
Borgen ble sammen med kulturelle minnesmerker i Spišské Podhradie, Spišská, Kapitula og Žehra i 1993 oppført på UNESCOs liste over verdens kulturarv. Verdensarvlisten ble i 2009 utvidet med byen Levoča.


== Historie ==
Spisskyborgen ble bygget på 1100-tallet på stedet for et eldre slott. Det var et politisk, administrativt, økonomisk og kulturelt senter for Spis-provinsen, tilhørende de daværende ungarske herskere. Inntil 1464 ble borgen eiet av Ungarn, deretter og inntil 1528 av Zápolya-familien, videre mellom 1531 og 1635 av Thurzofamilien, av Csákyfamilien mellom 1638 og 1945 og fra 1945 av den slovakiske stat.


== Bilder ==

		


== Eksterne lenker ==
(sk) Offisielt nettsted 
(en) Offisielt nettsted 
(en) Spiš Castle – kategori av bilder, video eller lyd på Commons 
(en) Spišský hrad – galleri av bilder, video eller lyd på Commons
Baldassare Peruzzi

Baldassare Peruzzi (født 7. mars 1481, død 6. januar 1537) var en italiensk arkitekt og kunstmaler i renessansen. Han var født i Siena og gikk i lære hos Donato Bramante, Rafael og Antonio da Sangallo den yngre under byggingen av Peterskirken i Vatikanet. I Roma tegnet han blant annet Villa Farnesina og Palazzo Massimo alle Colonne.


== Referanser ==


== Eksterne lenker ==
(en) Baldassarre Peruzzi – kategori av bilder, video eller lyd på Commons 
The Catholic Encyclopedia: Baldassare Peruzzi
Numedalsrally

Numedalsrally er et vinterrally og et av de største rallyene i Norge. Det arrangeres siste helg i februar, med base i Rødberg i Nore og Uvdal kommune, øverst i Numedal.
Løpsledelsen for Numedalsrally måtte avlyse i 2012, grunnet mildvær de siste dagene før løpet.
Arrangør for Numedalsrally er NMK Nore og Uvdal


== Eksterne lenker ==
Numedalsrally
nmk.no hjemmesider
Junior-VM i skiskyting 2020

Junior-VM i skiskyting 2020 ble arrangert i Lenzerheide i Sveits fra 23. januar til 2. februar 2020.Mesterskapet var for junior og ungdom. 


== Menn, junior ==


=== 15 km normaldistanse ===
Rennet startet 27. januar 2020 klokka 11:00. Resultater:

Øvrige norske plasseringer: Jørgen Brendengen Krogsæther (13), Jørgen Sæther (51).


=== 4 x 7,5 km stafett ===
Rennet startet 29. januar 2020 klokka 11:00. Resultater:


=== 10 km sprint ===
Rennet startet 1. februar 2020 klokka 11:00. Resultater:

Øvrige norske plasseringer: Fredrik Bucher-Johannessen (22), Jørgen Sæther (52).


=== 12,5 km jaktstart ===
Rennet startet 2. februar 2020 klokka 14:15. Resultater:

Øvrige norske plasseringer: Jørgen Brendengen Krogsæther (11), Jørgen Sæther (41).


== Gutter, ungdom ==


=== 12,5 km normaldistanse ===
Øvelsen startet 26. januar 2020 klokka 11:00. Resultater:

Andre norske plasseringer: Morten Tørnblad Sameien (27), Morten Hol (35).


=== 3 x 7,5 km stafett ===
Rennet startet 28. januar 2020 klokka 11:00. Resultater:


=== 7,5 km sprint ===
Øvelsen startet 31. januar 2020 klokka 11:00. Resultater:

Andre norske plasseringer: Martin Uldal (14), Morten Tørnblad Sameien (24).


=== 10 km jaktstart ===
Øvelsen startet 2. februar 2020 klokka 11:00. Resultater:


== Kvinner, junior ==


=== 12,5 km normaldistanse ===
Rennet startet 27. januar klokka 14:00. Resultater:

Andre norske plasseringer: Åsne Skrede (14), Mari Wetterhus (17), Juni Arnekleiv (34).


=== 4 x 6 km stafett ===
Øvelsen startet 29. januar 2020 klokka 11:00. Resultater:


=== 7,5 km sprint ===
Øvelsen startet 1. februar 2020 klokka 14:00. Resultater:

Andre norske plasseringer: Juni Arnekleiv (30).


=== 10 km jaktstart ===
Øvelsen startet 2. februar 2020 klokka 14:15. Resultater:

Andre norske plasseringer: Anne de Bresche (15), Marthe Kråkstad Johansen (20), Juni Arnekleiv (27).


== Jenter, ungdom ==


=== 10 km normaldistanse ===
Løpet startet 26. januar 2020 klokka 11:00. Resultater:

Andre norske plasseringer: Frida Dokken (12), Maren Bakken (14), Hedda Bolstad (71).


=== 3 x 6 km stafett ===
Øvelsen startet 28. januar 2020 klokka 11:00. Resultater:


=== 6 km sprint ===
Løpet startet 31. januar 2020 klokka 11:00. Resultater:

Norske plasseringer: Maren Bakken (21), Frida Dokken (27), Tuva Aas Sætre (30), Hedda Bolstad (52).


=== 7,5 km jaktstart ===
Løpet startet 2. februar 2020 klokka 11:00. Resultater:

Andre norske plasseringer: Maren Bakken (26), Hedda Bolstad (41).


== Referanser ==


== Eksterne lenker ==
Offisielt nettsted 
Startlister og resultater Arkivert 8. februar 2020 hos Wayback Machine.
Come Around Sundown

Come Around Sundown er det femte albumet til Kings of Leon. Det ble utgitt i 2010.  


== Sporliste ==
«The End» – 4:24
«Radioactive» – 3:26
«Pyro» – 4:10
«Mary» – 3:25
«The Face» – 3:28
«The Immortals» – 3:28
«Back Down South» – 4:01
«Beach Side» – 2:50
«No Money» – 3:05
«Pony Up» – 3:04
«Birthday» – 3:15
«Mi Amigo» – 4:06
«Pickup Truck» – 4:44


== Eksterne lenker ==
(en) Come Around Sundown på Discogs 
(en) Come Around Sundown på MusicBrainz 
(en) Come Around Sundown på Spotify 
(en) Come Around Sundown på AllMusic
Stiftelsen Trondhjems Borgerlige Realskole

Stiftelsen Trondhjems Borgerlige Realskole er en norsk stiftelse med formål å «medvirke til opplæring og undervisning i samsvar med den til enhver tid gjeldende lovgivning og legge til rette for opprettholdelse av en rasjonell og tidsmessig skole i Stiftelsens bygninger, samt å ivareta og videreføre Stiftelsens kulturhistoriske tradisjoner.»
Stiftelsen ble opprettet 18. mars 1778 med en grunnkapital på 4000 riksdaler fra forretningsmannen Hilmar Meinckes legater.I tillegg til å eie eiendom for skole benyttes avkastningen av stiftelsens midler til aktiviteter og tiltak som kan bedre det sosiale miljø for elever og ansatte ved skolen, stipendier for elever og ansatte, m.m.
Stiftelsen styres av en direksjon bestående av fem medlemmer, derav en representant for familien Meinckes, én prest utpekt av biskopen i Nidaros, én lærer ved Trondheim katedralskole, én representant med næringslivserfaring utpekt av Trondhjems Handelsstands Forening og én representant utpekt av Trondheim kommune.  Rektor ved Thora Storm videregående skole (tidl. Gerhard Schønings skole) fungerer som stiftelsens sekretær og forretningsfører,  og en ansatt ved skolen fungerer som stiftelsens regnskapsfører.


== Referanser ==
Allotinus

Allotinus er en slekt av dagsommerfugler som hører til underfamilien Miletinae i den artsrike familien glansvinger (Lycaenidae). Disse sommerfuglene lever i tropisk Sørøst-Asia.


== Utseende ==
Små til middelsstore (vingespenn 20-50 millimeter), mer eller mindre brunlige dagsommerfugler. Oversiden er brun med hvite felter, eller hvit med brune vingespisser. Undersiden er brunhvit til lysbrun med tallrike, små, brune tverrflekker. Bakkroppen er uvanlig lang og tynn, og stikker tydelig ut bak vingene når sommerfuglene sitter med lukkede vinger. Artene har også uvanlig lang sugesnabel.


== Levevis ==
Larvene er rovdyr som lever av nymfene til tornsikader og skjoldlus. En del av artene er assosiert med maur, og i alle fall noen tilbringer den siste delen av larvetiden inne i maurenes reir. De voksne sommerfuglene suger i seg honningdugg fra insektene larvene lever av. Disse sommerfuglene lever i skog, gjerne tropisk regnskog.


== Utbredelse ==
Slekten er utbredt i Sørøst-Asia, fra India i vest til Sulawesi i øst.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
underfamilie Miletinae ([Liphyrinae])
stamme Miletini
slekt Allotinus C. & R. Felder, 1865
underslekt Allotinus (i snever forstand)
Allotinus agnolia Eliot, 1986
Allotinus albofasciatus Eliot, 1980
Allotinus fallax C. & R. Felder, 1865
Allotinus major C. & R. Felder, 1865
Allotinus maximus Staudinger, 1888
Allotinus nicholsi Moulton, 1912
Allotinus subviolaceus C. & R. Felder, 1865
underslekt Fabitaras Eliot, 1986
Allotinus bidiensis Eliot, 1986
Allotinus borneensis Moulton, 1911
Allotinus brooksi Eliot, 1986
Allotinus fabius (Distant & Pryer, 1883)
Allotinus nigritus (Semper, 1889)
Allotinus portunus (de Nicéville, 1894)
Allotinus punctatus (Semper, 1889)
Allotinus sarrastes Frühstorfer, 1913
Allotinus strigatus Moulton, 1911
Allotinus taras (Doherty, 1889)
underslekt Paragerydus Distant, 1884
Allotinus albatus C. & R. Felder, 1865
Allotinus apries Frühstorfer, 1913
Allotinus corbeti Eliot, 1956
Allotinus davidis Eliot, 1959
Allotinus drumila (Moore, 1866)
Allotinus horsfieldi (Moore, 1858)
Allotinus leogeron Frühstorfer, 1914
Allotinus luzonensis Eliot, 1967
Allotinus macassarensis (Holland, 1891)
Allotinus melos (Druce, 1896)
Allotinus nivalis (Druce, 1873)
Allotinus paetus (de Nicéville, 1895)
Allotinus parapus Frühstorfer, 1914
Allotinus samarensis Eliot, 1986
Allotinus substrigosus (Moore, 1884)
underslekt ukjent
Allotinus distanti Staudinger, 1889
Allotinus kudaratus Takanami, 1990
Allotinus otsukai Takanami & Seki, 1990
Allotinus thalebanus Murayama & Kimura, 1990


== Kilder ==
www.funet.fi – Allotinus
Allotinus på Tree of life
Butterflies of Malaysia – Allotinus horsfieldi [1]


== Eksterne lenker ==
(en) Allotinus i Encyclopedia of Life 
(en) Allotinus i Global Biodiversity Information Facility 
(en) Allotinus hos NCBI 
(en) Kategori:Allotinus – bilder, video eller lyd på Wikimedia Commons 
Allotinus – detaljert informasjon på Wikispecies 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
The Wanted

The Wanted var et britisk-irsk boyband med base i London. Bandet bestod av Nathan Sykes, Jay McGuiness, Max George og Tom Parker fra England og Siva Kaneswaran fra Irland. Debutsingelen «All Time Low» ble lansert i juli 2010 og endte opp som nr 1 i England for én uke. Debutalbumet The Wanted ble gitt ut 25. oktober 2010 i Storbritannia, og er ikke i norske butikker. Albumet endte opp som nr 4. I anledning av veldedighetsprosjektet Comic Relief ga bandet ut sangen «Gold Forever» som kom på nr. 3 på Storbritannias Single Chart. Bandets andre nr. 1 hit, «Glad You Came» var på hitlisten i 2 uker i England, og i Irland i 5 uker. 7. november 2011 ble deres andre album, med tittelen Battleground, sluppet i Storbritannia.


== Diskografi ==
The Wanted (2010)
Battleground (2011)
Word Of Mouth (2013)


== Eksterne lenker ==
(en) Offisielt nettsted 
(en) The Wanted (band) – kategori av bilder, video eller lyd på Commons 
(en) The Wanted på Internet Movie Database 
(en) The Wanted på Apple Music 
(en) The Wanted på Discogs 
(en) The Wanted på MusicBrainz 
(en) The Wanted på SoundCloud 
(en) The Wanted på Spotify 
(en) The Wanted på Songkick 
(en) The Wanted på Last.fm 
(en) The Wanted på AllMusic
Arborist

En arborist er en person som har trebehandling som yrke. Ordet kommer fra det latinske arbor som betyr «tre».
Gjerviktunnelen

Gjerviktunnelen er en veitunnel i Askvoll kommune i Vestland. Den er en del av fylkesvei 364 og er 90 meter lang.


== Se også ==
Veitunneler i Norge


== Referanser ==


== Eksterne lenker ==
Gjerviktunnelen på Google StreetView
Sandoddtunnelen

Sandoddtunnelen er en veitunnel i Molde kommune i Møre og Romsdal. Den er en del av fylkesvei 191 og er 720 meter lang.


== Se også ==
ViketunnelenVeitunneler i Norge
Undersjøiske veitunneler i Norge


== Referanser ==
Full utrykning

Full utrykning er en norsk barnefilm fra 1971, regissert av Randi Nordby og Eric Johnson. Filmen handler om narkotikasmugling i en liten by. Noen barn begynner å etterforske saken på egen hånd og kommer i trøbbel. Men byens politimester kommer dem til unnsetning med god hjelp av byens innbyggere.


== I rollene ==
Kristian Henriksen – Politimester
Anne Karine Skau – Anne Karine
Kjell Ryen – Nikke
Astri Jacobsen – Anne-Carines mor
Johannes Eckhoff – Tellefsen
Aagot Støkken – Fru Tellefsen
Reidar Ekwang – Besetningsmann
Willie Hoel – Dirigent
Erik Lie – Rormann
Arnulf Thorwaldsen – Besetningsmann
Roger Weilert – Smuglerkaptein


== Referanser ==


== Eksterne lenker ==
(en) Full utrykning på Internet Movie Database 
(no) Full utrykning i Nasjonalbibliotekets filmografi 
(no) Full utrykning hos Filmfront 
Full utrykning hos Filmweb
Sirkelmodellen

Sirkelmodellen, Den koncentriska modellen eller Sirkelskivemodellen er en modell for bystruktur som er basert på ideen om at en by består av sirkler fra sentrum og utover. 
Sirkelmodellen ble skapt av Ernst W. Burgess og er en av de tre klassiske bymodellene i moderne byforskning. Modellen ble skapt med Chicago som eksempel. Denne byen vokste kraftig på begynnelsen av 1900-tallet, og hadde mye innvandring. Burgess baserte sin modell på at endringer i en del av byen påvirker andre områder i byen. Burgess mente at i sirkler omkring et bysentrum (CBD) finner man områder med ulik bruk. Innflytterne slo seg ned i området rett uenfor sentrum, i en overgangssone. Utenfor denne kommer en sone med arbeiderboliger, deretter en sone med boliger for middelklassen, og ytterst en pendlersone, som domineres av befolkning med høy status.  
Et grunnleggende problem med Burgess’ modell er at den bare tar utgangspunkt i ett bysentrum, og modellen går dermed ikke inn på andre sentra og deres påvirkning på byen. Heller ikke forskjeller som skyldes trafikk og dens påvirkning på byen tar modellen høyde for å forklare. Disse forholdene forsøkte 
Homer Hoyt å forklare i sin sektormodell og Chauncy D. Harris og Edward L. Ullman i sin flerkjernemodell å løse.


== Se også ==
Flerkjernemodellen
Sektormodellen


== Kilder ==
Denne artikkelen er delvis en oversettelse fra svensk Wikipedia.
Yukio Yashiro

Yukio Yashiro (矢代幸雄 Yashiro Yukio, født 1890, død 1975) var en japansk akademiker og kunsthistoriker, spesialist på den italienske renessansemaleren Sandro Botticelli, og direktør for Instituttet for kunstforskning i Tokyo.
I 1960 ble han direktør for Museet for japansk kunst, Yamato Bunkakan, i byen Nara i prefekturet Nara, et museum han selv var med på å grunnlegge. Dette museet for asiatisk kunst ble etablert for å bevare og vise fram den private samlingen til jernbaneselskapet Kinki Nippon Tetsudō.Han ble beæret med Charles Lang Freer-medaljen den 5. september 1965.Yashiro er en produktiv forfatter og en statistisk overblikk over tekster av og om ham utgjør mer 100 verker i mer 100 publikasjoner i 7 språk, i henhold til OCLC/WorldCat. Blant disse finnes i engelsk utgave:

2000 years of Japanese Art; 5 utgaver utgitt i 1958 på engelsk og oppbevart i rundt 680 biblioteker verden over
Sandro Botticelli and the Florentine Renaissance; 4 utgaver utgitt i 1929 på engelsk og oppbevart i rundt 197 biblioteker verden over
Art treasures of Japan; 1 utgave utgitt i 1960 på engelsk og oppbevart i rundt 168 biblioteker verden over
Sandro Botticelli; 2 utgaver utgitt i 1925 på engelsk og oppbevart i rundt 138 biblioteker verden over


== Referanser ==


== Litteratur ==
Danilov, Victor J. (1992): A Planning Guide for Corporate Museums, Galleries, and Visitor Centers. New York: Greenwood Press. 10-ISBN 0-313-27657-9/13-ISBN 978-0-313-27657-6; OCLC 24212293
Freer Gallery of Art. (1965). Third presentation of the Charles Lang Freer medal, September 15, 1965. Arkivert 11. mai 2020 hos Wayback Machine. Washington, D.C.: Smithsonian Institution.
Martin, John H, & Phyllis G Martin. (1993): Nara: a Cultural Guide to Japan's Ancient Capital. Tokyo: Charles E. Tuttle Co.. 10-ISBN 0-804-81914-9/13-ISBN 978-0-804-81914-5; OCLC 30370751


== Eksterne lenker ==
(en) Yukio Yashiro – kategori av bilder, video eller lyd på Commons
SS «India»

SS «India» var et skonnertskip bygd av Johan Jørgensen i Grimstad i 1885. Skuta grunnstøtte og forliste på øya Legeren i Hortavær i Leka kommune i Trøndelag den 9. desember 1905. Et skonnertskip har i motsetning til en skonnert flere rær i den fremre masten, fokkemasten. Dette kan være med på å gjøre skipet raskere. Bruk av rær kompliserer seilføringen noe og krever ofte mer mannskap.


== Eierskap ==
1885: AS/India (M.A. Martinsen), Fredrikshald (Halden).


== Grunnstøtingen i Hortavær ==
Skuta seilte den 17. november 1905 fra Namsos i Nord-Trøndelag, lastet med «stav» som skulle til Frankrike. Turen var fra første seilingsdag preget av storm og uvær, og utenfor Shetlandsøyene sprang skuta lekk. Den drev så i flere dager nordover før den grunnstøtte i Hortavær. Mannskapet på 9 personer og skipshund ble berget i land.
Arsenal de Brest

Arsenal de Brest (Arsenalet i Brest) er en samling av franske maritime og militære bygninger lokalisert ved breddene av elven Penfeld i Brest i Bretagne. Det er lokalisert ved 48°23′12″N 4°29′48″V.
Konstruksjonen av militæranlegget, i hovedsak som forsvar mot Storbritannia, begynte tiden 1631–1635. I 1674 ble det bygget kruttmagasiner og et militært sykehus. I 1865 ble havnen stengt for kommersiell trafikk og omgjort til utelukkende en militær havn. Under den fransk-prøyssiske krig (1870–1871) ble Frankrikes berømte maleri Mona Lisa flyttet fra Louvre og til Arsenal de Brest for trygg oppbevaring.Under den andre verdenskrig i løpet av den nazistiske okkupasjonen ble den militære havnen en betydningsfull strategisk militæranlegg, og i 1940 ble det bygget en base for ubåter.


== Referanser ==


== Eksterne lenker ==
Overkommandoen ved Brest, fransk marinenettsted